Birgerus, diuina miseracione archiepiscopus Vpsalensis, venerabilj in Christo fratri nostro, domino Johanni, eadem miseracione episcopo Aboensi, salutem jn Domino et mandatis nostris, ymo vero apostolicis, firmiter obedire. Litteram sanctissimi in Christo patris et domini nostri, dominj Vrbanj, digna Dej prouidencia pape sextj, sub vera bulla plumbea et filo canapis more Romane curie bullatam, presentatam nobis per venerabilem fratrem nostrum, dominum Hareleuum (ͻ: Hartl-), diuina miseracione episcopum Arosiensem, tercia die mensis Nouembris in manerio nostro Arnø, cum ea qua decuit reuerencia nos noueritis recepisse, de verbo ad verbum tenorem qui sequitur continentem: Vrbanus episcopus, seraus seruorum Dej, venerabilibus fratribus archiepiscopo Vpsalensi eiusque suffraganeis (etc. Se n. 240). Nos igitur, volentes mandatum apostolicum secundum traditam nobis formam execucioni debite demandare, vestre fraternitatj presens transsumptum, nostro autentico sigillo munitum, dirigimus vosque requirimus et monemus ac vobis in virtute sancte obediencie et sub penis in originali contentis auctoritate ordinaria, ymo verius apostolica, nobis in hac parte facta, districte precipiendo mandamus, quatenus huiusmodi mandatum apostolicum iuxta formam in ipso originali contentam exequaminj cum effectu, nil de contingentibus omissuri. Datum apud manerium nostrum Arnø anno Dominj mºcccºlxxº nono, jn crastino beatj Martini episcopi.